Go na le ditemana tse di buang ka go tshwara nako. Ka sekai, Baebele ya re: “A dilo tsotlhe di diragale ka mokgwa o montle le ka thulaganyo.” (1 Bakorintha 14:40) Fa batho ba babedi ba dumalane go kopana kwa lefelong le le rileng le ka nako e e rileng, go botlhokwa gore boobabedi ba tshware nako. Gape Baebele ya re: “Sengwe le sengwe se na le nako e se e tlhometsweng, le nako ya tiragalo nngwe le nngwe kafa tlase ga magodimo.” (Moreri 3:1) Gape Baebele ya re go na le “nako ya go jala le nako ya go kumola se se neng se jetswe.” (Moreri 3:2) Balemi ba jala ka nako e e siameng gore ba kgone go roba ka nako e e siameng. Ka mafoko a mangwe, fa molemi a tshwara nako, o tla bona matswela a a molemo. 8. Re tseba bjang gore Modimo o be a sa bopela batho gore ba feleletše ba hwile?